### Beslutningstema

Gensidig orientering fra henholdsvis  udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden
2. Orientering fra udvalgsmedlemmer, der er medlemmer af diverse råd
3. Orientering fra forvaltningen

**Tidsplaner for VE projekter**
De opdaterede oversigts tidsplaner for VE projekterne fra 1. og 2. ansøgningsrunde er vedhæftet som bilag.

Projekt #4 (VE2022) - Drengsted - Der er lavet forlængelser i tidsplan på grund af manglende respons fra udvikler om fremgang.

Projekt #8+20 (VE2022) - Rejsby Hede - Projektets tidsplan udskydes på ubestemt tid, grundet væsentlige konsekvenser af naturundersøgelserne. Der udarbejdes nyt projektforslag.

Projekt #15 (VE2022) - Vollum Enge - Tidsplanen udskydes på ukonkret basis. Jf. afrapportering pågår der pt. udarbejdelse af kabeltracé, uden konkret melding om forventet aflevering af tilpassede dokumenter.

Projekt #21 (VE2022) - Haved - Der er sket en væsentlig forskydning grundet en vurdering af, at der er behov for 2 års flagermuslytninger jf. ny Bilag IV håndbog.

Projekt #6 (VE2023) - Sophie Pedersen - Den politiske igangsætning af høring er udskudt til efter sommerferien. Jf. afrapportering mangler der nødvendig dokumentation ift. solcellebekendtgørelsen.

Projekt #29 (VE2023) - Steve Paulsen ved [adresse] er blevet udskudt grundet omfanget af naturundersøgelser.

**Projekt Mellem land og by: Synergier skaber fremtiden bymidter**
Tønder Kommune er inviteret til og deltager i et analyseprojekt ved Landdistrikternes Fællesråd i samarbejde med Dagrofa, Birgitte Iversen, [adresse] for landdistriktsforskning og Aalborg Universitet. Projektet skal undersøge, hvilke indikatorer for levende bymidter, der har de største positive effekter på udviklingen i oplandet. Deltagende kommuner (projektkommuner) er [adresse], [adresse], Morsø Kommune, Vordingborg Kommune, Herning Kommune, Thisted Kommune og Tønder Kommune. Projektet afsluttes  i 2027 med afholdelse af en konference.

**Indlevering af ansøgning om etablering af  'Statens Industripark - Tønder', under Erhvervsstyrelsens Rød Løber-ordning**

Forvaltningen har den 15. maj indsendt en ansøgning til Erhvervsstyrelsens ordning om etablering af fem industriparker rundt omkring i landet. Ansøgningens omdrejningspunkt er et samlet areal på ca. 190 ha jord ved Bredebro. Der er i ansøgningen lagt vægt på bl.a. god (el)infrastruktur ved projektområdet samt nem adgang til arbejdskraft syd for grænsen. En industripark i Tønder skal komme hele regionen til gavn.  Der er indhentet hensigtserklæringer fra lodsejere af jorden, der tilkendegiver en interesse i at deltage i projektet, hvis Tønder Kommunes projekt bliver et af de udvalgte. Der forventes svar på ansøgningen ultimo 2025. I forvaltningen pågår der et arbejde med at fastlægge en tids- og procesplan til igangsætning af arbejdet, hvis ansøgningen imødekommes.

### Indstilling Kommunaldirektøren indstiller,

at orienteringen tages til efterretning.

### Beslutning

Orienteringen taget til efterretning.